Petrus Alexander Monsigny
Petrus Alexander Monsigny (17 Octobris 1729—14 Ianuarii 1817) fuit compositor Francicus et post 1813 sodalis Academiae Bellarum Artium. Cum Andrea Grétry et Francisco Andrea Danican Philidor conditor opéra comique habetur, novi generis musici, quod aliis compositoribus Francicis, praecipue Francisco Hadriano Boieldieu, Danieli Auber, Carolo Gounod, Gerogio Bizet, et Iulio Massenet, huius generis evolvendi facultatem fecit. Paulus Dukas dixisse habetur Monsigny, "omnium nostrae civitatis compositorum, fortasse fuisse primum cui erant natura et ingenium veri animi motús humani, vocis loquacis et sententiae secundae."